Legal Document

Category: 345

Text:
53. ΠΡΟΕΔΡΙΚΟ ΔΙΑΤΑΓΜΑ υπ΄ αριθ. 220 της 13/21 Οκτ. 2005 (ΦΕΚ Α΄ 262) Οργανισμός του Ταμείου Ασφάλισης Συμβολαιογράφων (Τ.Α.Σ.). Έχοντας υπόψη: 1.Τις διατάξεις: α) Του άρθρου 20 του ν. 2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α΄107). 6.Ε.ε.49-53 Ταμείο Ασφαλίσεως Συμβολαιογράφων β) Του άρθρου 29A του ν. 1558/1985 (Α΄137), που προστέθηκε με το άρθρο 27 του ν.2081/1992 (Α΄ 154) και αντικαταστάθηκε με το άρθρο 1 παρ.2α ν. 2469/1997 (Α΄38). γ) Του π. δ./τος 81/2002 «Συγχώνευση των Υπουργείων Εθνικής Οικονομίας και Οικονομικών στο Υπουργείο Οικονομίας και Οικονομικών» (Α΄57). δ) Του άρθρου 48 του Π. Δ/τος 63/2005 «Κωδικοποίηση της νομοθεσίας για την Κυβέρνηση και τα κυβερνητικά όργανα» (Α΄ 98). 2.Την υπ’ αριθμ. 14650/ΔΙΟΕ85/17.03.2004 απόφαση του Πρωθυπουργού και του Υπουργού Οικονομίας και Οικονομικών, «Καθορισμός αρμοδιοτήτων των Υφυπουργών Οικονομίας και Οικονομικών» (Β΄519). 3.Την υπ’ αριθμ. 80015/22.04.2004 κοινή απόφαση του Πρωθυπουργού και Υπουργού Απασχόλησης και Κοινωνικής Προστασίας «Ανάθεση αρμοδιοτήτων στους Υφυπουργούς Απασχόλησης και Κοινωνικής Προστασίας» (Β΄598), όπως αυτή τροποποιήθηκε με τις αριθμ. 80026/09.06.2004 (Β΄883) και 80045/23.08.04 (Β΄1293) όμοιες αποφάσεις. 4.Την υπ’ αριθμ. ΔΙΔΚ/Φ1/2/6139/23.03.2004 κοινή Απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης» (Β΄527). 5.Το γεγονός ότι από τις διατάξεις αυτού του Προεδρικού Διατάγματος, προκαλείται ετήσια δαπάνη ποσού 8.080,44 € η οποία για το υπόλοιπο του έτους 2005 ανέρχεται στο ποσό των 4.040,22 € και θα καλυφθεί από το Τακτικό Αποθεματικό του Ταμείου Ασφάλισης Συμβολαιογράφων. Για τα επόμενα πέντε έτη η δαπάνη θα ανέλθει συνολικά στο ποσό των 40.402,20 € και θα καλυφθεί από τις ανάλογες πιστώσεις που θα εγγράφονται κατ’ έτος στον προϋπολογισμό του Ταμείου (ΚΑΕ 0238, 0236). 6.Τις υπ’ αριθμ. 17/2005 και 182/2005 γνωμοδοτήσεις του Συμβουλίου της Επικρατείας μετά από πρόταση των Υφυπουργών Εσωτερικών, Δημόσιας Διοίκησης και Αποκέντρωσης, Οικονομίας και Οικονομικών και Απασχόλησης και Κοινωνικής Προστασίας, αποφασίζουμε: Άρθρο 1 Αποστολή 1.Στo Ταμείο Ασφαλίσεως Συμβολαιογράφων, το οποίο ιδρύθηκε με τον α.ν.879/1937 (Α΄382), και μετονομάστηκε με το άρθρο 28 του α.ν.1621/1939 (Α΄62), ασφαλίζονται, σύμφωνα με το άρθρο 1 του ν.δ. 1146/1942 (Α΄81): α) όλοι οι συμβολαιογράφοι  της χώρας και β) το μόνιμο προσωπικό του Ταμείου και των Συμβολαιογραφικών Συλλόγων της χώρας.  Με το άρθρο 20 του ν.3680/1957 (Α΄56) σε συνδυασμό με το Β.Δ.24.09/13.10.1958 (Α΄165) συστήθηκε ο Κλάδος Υγείας του Τ.Α.Σ.  2.Σκοπός του Ταμείου είναι η χορήγηση στους ασφαλισμένους και στα μέλη των οικογενειών τους : α) εφάπαξ βοηθήματος β) μηνιαίας συντάξεως και γ) υγειονομικής περίθαλψης. Άρθρο 2 Διάρθρωση υπηρεσιών Οι υπηρεσίες του Ταμείου Ασφαλίσεως Συμβολαιογράφων (Τ.Α.Σ) αποτελούν Διεύθυνση, η οποία συγκροτείται από τις ακόλουθες μονάδες: α) Τμήμα Παροχών  β) Τμήμα Υγειονομικής Υπηρεσίας γ) Τμήμα Οικονομικoύ, Εσόδων και Ελέγχου  δ) Τμήμα Διοικητικής Υποστήριξης  ε) Αυτοτελές Γραφείο Μηχανογράφησης στ) Γραφείο Νομικών Υποθέσεων Άρθρο 3 Αρμοδιότητες 1.Η Διεύθυνση του Ταμείου συντονίζει τη λειτουργία των υποκειμένων της οργανικών μονάδων, επιμελείται τη νόμιμη και ταχεία άσκηση των αρμοδιοτήτων τους και μεριμνά για την ανάπτυξη της επικοινωνίας μεταξύ των υπηρεσιακών μονάδων, ώστε να καταστεί αποτελεσματική και αποδοτική η άσκηση των κατά νόμον αρμοδιοτήτων τους. 2.Οι αρμοδιότητες της Διεύθυνσης κατανέμονται μεταξύ των Τμημάτων και των Γραφείων ως ακολούθως: Α. Τμήμα Παροχών  α) Εισήγηση στο Δ.Σ. του Ταμείου για την απονομή συντάξεων γήρατος, αναπηρίας και θανάτου, εφ’ άπαξ βοηθημάτων, επιστροφής εισφορών και εξόδων κηδείας. β) Συγκέντρωση και επεξεργασία στατιστικών στοιχείων και κατάρτιση στατιστικών πινάκων που αφορούν τους δικαιούχους παροχών από το Ταμείο. γ) Τήρηση των λογαριασμών των εξαγορών χρόνου προϋπηρεσίας των ασφαλισμένων και έκδοση των βεβαιώσεων για φορολογική χρήση.  (Μετά τη σελ. 444,190(β) Σελ. 444,191 Τεύχος      Σελ.       Ταμείο Ασφαλίσεως Συμβολαιογράφων 6.Ε.ε.53 δ) Επιμέλεια για την υπαγωγή στην ασφάλιση κάθε κατά νόμον ασφαλιστέου προσώπου.  ε) Τήρηση μητρώου ασφαλισμένων. στ) Εισήγηση στο Δ.Σ. του Ταμείου επί θεμάτων αναγνώρισης χρόνου ασφάλισης. ζ) Κατάρτιση του ασφαλιστικού προϋπολογισμού σε συνεργασία με το Τμήμα Οικονομικού, Εσόδων και Ελέγχου. η) Μέριμνα για τον εφοδιασμό των ασφαλισμένων με βιβλιάρια υγείας και θεώρηση αυτών και γενικά επιμέλεια και παρακολούθηση κάθε θέματος που αφορά στην ασφαλιστική κατάσταση των ασφαλισμένων. Β. Τμήμα Υγειονομικής Υπηρεσίας α) Εφαρμογή των σχετικών διατάξεων για την παροχή υγειονομικής περίθαλψης σε ασφαλιζόμενα στον κλάδο Υγείας του Ταμείου, πρόσωπα. β) Λειτουργία του Ιατρείου του Ταμείου, έκδοση εισιτηρίων νοσηλείας σε νοσοκομεία και ιδιωτικά θεραπευτήρια, παρατάσεις νοσηλείας των ασφαλισμένων, έλεγχος νοσηλευομένων ασφαλισμένων, εγκρίσεις δαπανών νοσηλείας των ειδικών θεραπειών, παρακλινικών εξετάσεων και ειδών πρόσθετης περίθαλψης. γ) Συνταγογράφηση φαρμάκων, εντολών παρακλινικών εξετάσεων και ειδών πρόσθετης περίθαλψης. δ) ΄Ελεγχος λογαριασμών των φαρμακείων και στατιστική παρακολούθηση του Κλάδου Υγείας του Ταμείου. ε) Μέριμνα για την παραλαβή και έλεγχο των δικαιολογητικών, τιμολόγηση της δαπάνης με βάση το εκάστοτε ισχύον τιμολόγιο και παράδοση αυτών στο Οικονομικό Τμήμα για την έκδοση του σχετικού εντάλματος. στ) Επιμέλεια για την εκκαθάριση λογαριασμών Νοσοκομείων και Κλινικών και καταχώρηση αυτών στο βιβλίο μητρώου ασθενών. ζ) Επιμέλεια για την εκκαθάριση λογαριασμών Φαρμακείων, λογαριασμών ιατρών όλων των ειδικοτήτων, αποκλειστικών νοσοκόμων και φυσιοθεραπευτών. η) Χορήγηση βεβαιώσεων στους ασφαλισμένους για τη φορολογική τους απαλλαγή. θ) Εισήγηση στο Δ.Σ. του Ταμείου, για θέματα που αφορούν συμβάσεις νοσηλευτικών ιδρυμάτων, ιδιωτικών κλινικών, φαρμακείων, ιατρών καθώς και υποβολή προτάσεων για τη βελτίωση της παρεχόμενης, προς τους ασφαλισμένους, περίθαλψης. Σελ. 444,192 Τεύχος      Σελ.       ι) Ελεγχος για τη σωστή τήρηση των συμβάσεων. Γ. Τμήμα Οικονομικού, Εσόδων και Ελέγχου α) Τήρηση της εφαρμογής του Ενιαίου Κλαδικού Λογιστικού Σχεδίου (Π.Δ. 80/97 ΦΕΚ 68/Α΄) και ενημέρωση των λογιστικών βιβλίων του Ταμείου καθώς και κάθε κατά νόμο λογιστικού ή οικονομικού εγγράφου.  β) Κατάρτιση σε συνεργασία με τα λοιπά Τμήματα των προϋπολογισμών και απολογισμών των δύο κλάδων του Ταμείου και παρακολούθηση της εκτέλεσης των προϋπολογισμών αυτών. γ) Συγκέντρωση, φύλαξη και αρχειοθέτηση των λογιστικών καταστάσεων, παραστατικών στοιχείων, ταμειακών και συμψηφιστικών εγγράφων και λοιπών δικαιολογητικών οικονομικής κινήσεως. δ) Έλεγχος και εκτέλεση όλων των εισπράξεων και πληρωμών του Ταμείου. ε) Παρακολούθηση και συμφωνία των λογαριασμών του Ταμείου σε συνεργασία με την Τράπεζα σχετικά με την κίνηση των κεφαλαίων του και έκδοση των σχετικών συμψηφιστικών δελτίων. στ) Έκδοση χρηματικών ενταλμάτων, εντολών πληρωμής και τήρηση των βιβλίων περιουσιακών στοιχείων και χρεογράφων του Ταμείου. ζ) Επιμέλεια για την πραγματοποίηση δαπανών, εκκαθάριση αποδοχών, μισθοδοσίας και λοιπών αποζημιώσεων του προσωπικού και των μελών του Δ.Σ. του Ταμείου. η) Επιμέλεια για την εκκαθάριση, έκδοση και απόδοση των λογαριασμών των κάθε είδους υποχρεώσεων του Ταμείου προς άλλους Ασφαλιστικούς Οργανισμούς, Υπηρεσίες του Δημοσίου και Οργανισμούς Κοινής Ωφέλειας. 6.Ε.ε.53 Ταμείο Ασφαλίσεως Συμβολαιογράφων θ) Επιμέλεια για τη διενέργεια διαγωνισμών προμήθειας των πάσης φύσεως ειδών και υλικών απαραίτητων για τη λειτουργία του Ταμείου. ι) Επιμέλεια για την αποθήκευση, προστασία, διαχείριση, καταγραφή της κινητής περιουσίας του Ταμείου, της βιβλιοθήκης και της νομοθεσίας αυτού. ια) Έλεγχος στα αρχεία των συμβολαιογράφων της χώρας σε συνδυασμό με τα τηρούμενα στο Ταμείο στοιχεία της νόμιμης και εμπρόθεσμης καταβολής των εισφορών της στο Ταμείο και σύνταξη των σχετικών εκθέσεων ελέγχου. ιβ) Επιμέλεια για την τακτική και εμπρόθεσμη είσπραξη των εισφορών και των πάσης φύσεως εσόδων του Ταμείου. ιγ) Παρακολούθηση των καθυστερουμένων εισφορών, υπολογισμός προσθέτων τελών και μέριμνα για την είσπραξή τους σύμφωνα με τις διατάξεις του ΚΕΔΕ. ιδ) Έκδοση πιστοποιητικών ασφαλιστικής ενημερότητας και λοιπών πιστοποιητικών ή βεβαιώσεων για φορολογική ή άλλη νόμιμη χρήση. ιε) Εισήγηση προς το Δ.Σ. για την έκδοση των καταλογιστικών πράξεων βεβαίωσης εισφορών και επιβολής πρόσθετων τελών. Δ. Τμήμα Διοικητικής Υποστήριξης  α) Χειρισμός όλων των θεμάτων υπηρεσιακής κατάστασης του προσωπικού του Ταμείου. β) Κατάρτιση στατιστικών δελτίων προσωπικού και ετησίων πινάκων προακτέων υπαλλήλων, μέριμνα για την εκπαίδευση αυτών και τήρηση των ατομικών φακέλων του προσωπικού. γ) Τήρηση βιβλίου πρωτοκόλλου αλληλογραφίας, εμπιστευτικού αρχείου και διακίνηση αλληλογραφίας με ηλεκτρονικό ή άλλο τρόπο. δ) Βεβαίωση της ακρίβειας αντιγράφων και του γνησίου της υπογραφής. ε) Μέριμνα για κάθε τροποποίηση των καταστατικών διατάξεων του Ταμείου καθώς και υποβολή προτάσεων προς τα υπερκείμενα όργανα για την αναδιάρθρωση της οργανωτικής δομής των υπηρεσιών του Ταμείου. στ) Εισήγηση προς το Δ.Σ. του Ταμείου μέτρων και μεθόδων ορθολογικής άσκησης του διοικητικού έργου, απλούστευσης των διαδικασιών έκδοσης διοικητικών πράξεων και διοικητικών εγγράφων και υποβολή προτάσεων, προς τις οργανικές μονάδες του Ταμείου, για την κατάργηση περιττών γραφειοκρατικών τύπων. ζ) Συστηματική μέτρηση του απαιτούμενου διοικητικού χρόνου για την έκδοση ορισμένης διοικητικής πράξης ή εγγράφου και υποβολή προτάσεων για τη βελτίωση της ποιότητας των παρεχόμενων προς τους πολίτες υπηρεσιών.  η) Βελτίωση των χρησιμοποιουμένων εντύπων υποβολής αιτήσεων, κατάθεσης δικαιολογητικών κ.λ.π., με σκοπό την ευχερή κατανόησή τους από τους συναλλασσομένους με το Ταμείο πολίτες, καθώς και έκδοση ενημερωτικών φυλλαδίων για θέματα αρμοδιότητας του Ταμείου.  θ) Μελέτη των συνθηκών πρόσβασης των πολιτών στις Υπηρεσίες του Ταμείου και υποβολή προτάσεων για τη διευκόλυνση της επικοινωνίας του Ταμείου με τους πολίτες. ι) Επιμέλεια άμεσης διαβίβασης των αναφορών παραπόνων των πολιτών στις καθ’ ύλην αρμόδιες οργανικές μονάδες του Ταμείου και αποστολή αιτιολογημένων απαντήσεων προς τους ανωτέρω πολίτες, εντός των τασσομένων από το νόμο προθεσμιών. ια) Οργάνωση και διεκπεραίωση της διαδικασίας αποστολής των παιδιών των ασφαλισμένων και των συνταξιούχων του Ταμείου για παραθερισμό.  Ε. Αυτοτελές Γραφείο Μηχανογράφησης α) Εξασφάλιση της εύρυθμης λειτουργίας του τοπικού δικτύου του Ταμείου, της διατήρησης του εξοπλισμού και της εφαρμογής του λογισμικού. β) Διαχείριση του τοπικού δικτύου του Ταμείου και υποστήριξη των χρηστών αυτού. γ) Εξέταση δυνατοτήτων βελτίωσης ή επέκτασης του δικτύου και εισήγησή τους στο Δ.Σ. του Ταμείου. δ) Ευθύνη των ηλεκτρονικών επικοινωνιών του Ταμείου με άλλα κέντρα και πηγές πληροφόρησης. ε) Ευθύνη για την εφαρμογή της τήρησης διαδικασιών ασφαλείας του τοπικού δικτύου σε όλα τα επίπεδα και των διαδικασιών δημιουργίας αντιγράφων ασφαλείας (back.up). ΣΤ. Γραφείο Νομικών Υποθέσεων α) Επιμέλεια και χειρισμός κάθε δικαστικής και εξώδικης υπόθεσης του Ταμείου. β) Ελεγχος των σχεδίων συμβάσεων του Ταμείου με τρίτους. γ) Γνωμοδότηση για κάθε θέμα που παραπέμπεται σ’αυτό από το Δ.Σ. ή το Διευθυντή του Ταμείου. δ) Παράσταση, όποτε κριθεί απαραίτητο, στις συνεδριάσεις του Δ.Σ. για ενημέρωσή του σε νομικές υποθέσεις. ε) Οργάνωση και τήρηση αρχείου νομοθεσίας και νομολογίας για τα θέματα ενδιαφέροντος του Ταμείου. (Μετά τη σελ. 444,192) Σελ. 444,193 Τεύχος      Σελ.       Ταμείο Ασφαλίσεως Συμβολαιογράφων 6.Ε.ε.53 Άρθρο 4 Σύσταση Κλάδων – Μεταφορά θέσεων Α. Στο Ταμείο Ασφαλίσεως Συμβολαιογράφων, συνιστώνται οι εξής κλάδοι: α) Κλάδος Π.Ε. Πληροφορικής (ειδικότητα Επιστήμης των Υπολογιστών) β) Κλάδος Τ.Ε. Πληροφορικής (ειδικότητα Πληροφορικής) γ) Κλάδος Δ.Ε. Προσωπικού Η/Υ (ειδικότητα Χειριστών Η/Υ) Β. Στους ανωτέρω συνιστώμενους κλάδους, μεταφέρονται οι εξής κενές θέσεις : α) Στον κλάδο ΠΕ Πληροφορικής (ειδ. Επιστήμης των Υπολογιστών) μεταφέρεται μία (1) κενή θέση από τον κλάδο ΠΕ Διοικητικού-Οικονομικού. β) Στον κλάδο ΤΕ Πληροφορικής (ειδ. Πληροφορικής) μεταφέρεται μία (1) κενή θέση από τον κλάδο ΔΕ Διοικητικού-Λογιστικού. γ) Στον κλάδο ΔΕ Προσωπικού Η/Υ (ειδ. Χειριστών Η/Υ) μεταφέρεται μία (1) κενή θέση από τον κλάδο ΔΕ Διοικητικού-Λογιστικού. Γ. Μεταφέρεται μία (1) θέση από τον κλάδο ΥΕ Επιμελητών σε θέση δικηγόρου με σχέση έμμισθης εντολής. Άρθρο 5 Διάρθρωση θέσεων 1.Οι θέσεις του Προσωπικού του Ταμείου Ασφαλίσεως Συμβολαιογράφων, διαρθρώνονται κατά κατηγορία και κλαδο ως εξής: α. ΜΟΝΙΜΟ ΠΡΟΣΩΠΙΚΟ ΚΑΤΗΓΟΡΙΑ ΠΕ: Κλάδος ΠΕ Διοικητικού – Οικονομικού, θέσεις έντεκα (11) στους βαθμούς Δ - Α. Κλάδος ΠΕ Πληροφορικής (ειδικότητα Επιστήμης των Υπολογιστών), θέση μία (1), στους βαθμούς Δ - Α.  Κλάδος ΠΕ Ιατρών, θέσεις δύο (2) στους βαθμούς Δ - Α. ΚΑΤΗΓΟΡΙΑ ΤΕ: Κλάδος ΤΕ Διοικητικού – Λογιστικού, θέση μία (1) στους βαθμούς Δ - Α.  Κλάδος ΤΕ Πληροφορικής (ειδικότητα Πληροφορικής) θέση μία (1) στους βαθμούς Δ-Α. Κλάδος ΤΕ Νοσηλευτικής, θέση μία (1) στους βαθμούς Δ - Α. ΚΑΤΗΓΟΡΙΑ ΔΕ: Κλάδος ΔΕ Διοικητικών Γραμματέων, θέσεις δέκα (10) στους βαθμούς Δ - Α. Σελ. 444,194 Τεύχος      Σελ.       Κλάδος ΔΕ Προσωπικού Η/Υ (ειδικότητα Χειριστών Η/Υ), θέση μία (1) στους βαθμούς Δ - Α.  ΚΑΤΗΓΟΡΙΑ ΥΕ: Κλάδος ΥΕ Επιμελητών, θέσεις τρείς (3) στους βαθμούς Ε - Β. Δύο (2) θέσεις του κλάδου αυτού, όταν κενωθούν με την αποχώρηση των υπαλλήλων που τις κατέχουν μεταφέρονται και προσαυξάνουν με την ακόλουθη σειρά τους εξής κλάδους : α) Κλάδος ΠΕ Πληροφορικής (ειδ. Μηχανικών Η/Υ), θέση μία (1) β) Κλάδος ΠΕ Διοικητικού-Οικονομικού, θέση μία (1). β. ΠΡΟΣΩΠΙΚΟ ΜΕ ΕΜΜΙΣΘΗ ΕΝΤΟΛΗ Μία (1) θέση Νομικού Συμβούλου την οποία καταλαμβάνει δικηγόρος παρ’ Αρείω Πάγω.  2. Προσόντα διορισμού για την πλήρωση των παραπάνω θέσεων, ορίζονται τα προβλεπόμενα στο π.δ. 50/2001 (Α΄39), όπως τροποποιήθηκε με τα π.δ. 347/2003 (Α΄315) και 44/2005 (Α΄63) και ισχύει κάθε φορά. Ειδικώς για το διορισμό στις θέσεις του κλάδου ΠΕ Ιατρών, απαιτείται επιπλέον και τίτλος ειδικότητας παθολόγου ή γενικής ιατρικής ή χειρουργικής. Άρθρο 6 Προϊστάμενοι Υπηρεσιών 1.Στη Διεύθυνση του Ταμείου προϊσταται υπάλληλος του Κλάδου ΠΕ Διοικητικού-Οικονομικού ή υπάλληλος του Κλάδου ΤΕ Διοικητικού – Λογιστικού, ο οποίος: α) Προϊσταται όλων των υπηρεσιών του Ταμείου και υπογράφει κάθε έγγραφο αυτού. 6.Ε.ε.53 Ταμείο Ασφαλίσεως Συμβολαιογράφων β) Συνυπογράφει με τον Πρόεδρο του Δ.Σ. και τον Προϊστάμενο του Τμήματος Οικονομικού τις επιταγές, τα εντάλματα πληρωμών, τις εντολές προς τις Τράπεζες και όλα τα έγγραφα που δεσμεύουν οικονομικά το Ταμείο. γ) Εισηγείται στο Δ.Σ. του Ταμείου όλα τα θέματα προς συζήτηση και μεριμνά για την εκτέλεση των αποφάσεων του Δ.Σ. δ) Υποβάλλει στο Δ.Σ. προς έγκριση τον Προϋπολογισμό, τον Απολογισμό και τον Ισολογισμό της λογιστικής χρήσης του Ταμείου. 2.Στο Τμήμα Υγειονομικής Υπηρεσίας, προϊσταται υπάλληλος του κλάδου ΠΕ Ιατρών. 3.Στα λοιπά Τμήματα προϊστανται υπάλληλοι του Κλάδου ΠΕ Διοικητικού – Οικονομικού, ή υπάλληλοι του Κλάδου ΤΕ Διοικητικού – Λογιστικού και σε περίπτωση έλλειψης αυτών υπάλληλοι του Κλάδου ΔΕ Διοικητικών Γραμματέων. 4.Στο αυτοτελές γραφείο Μηχανογράφησης προϊσταται υπάλληλος του Κλάδου ΠΕ Πληροφορικής ή υπάλληλος του Κλάδου ΤΕ Πληροφορικής και σε περίπτωση έλλειψης αυτού, υπάλληλος του κλάδου ΔΕ Προσωπικού Η/Υ. 5.Στο Γραφείο Νομικών Υποθέσεων προϊσταται ο Νομικός Σύμβουλος. Άρθρο 7 Κατάταξη θέσεων Οι υπάλληλοι του Ταμείου που υπηρετούν κατά την έναρξη της ισχύος του διατάγματος αυτού κατατάσσονται σε κλάδους, ως εξής: Στον κλάδο ΠΕ Διοικητικού–Οικονομικού οι υπάλληλοι του κλάδου ΠΕ Διοικητικού-Οικονομικού. Στον κλάδο ΠΕ Ιατρών οι υπάλληλοι του κλάδου ΠΕ Ιατρών Στον κλάδο ΤΕ Νοσηλευτικής, ο υπάλληλος του κλάδου ΤΕ Νοσοκόμων. Στον κλάδο ΔΕ Διοικητικών Γραμματέων οι υπάλληλοι του κλάδου ΔΕ Διοικητικού-Λογιστικού. Στον κλάδο ΥΕ Βοηθητικού Προσωπικού, οι υπάλληλοι του κλάδου ΥΕ Επιμελητών. Άρθρο 8  Παράρτημα Σύνθεσης Υπηρεσιακών Μονάδων  σε θέσεις προσωπικού (ΠΣΥΜ) (Ακολουθεί σχετικός πίνακας) Άρθρο 9 Καταργούμενες διατάξεις Από τη δημοσίευση του παρόντος καταργείται κάθε άλλη αντίθετη προς το παρόν διάταξη.